Source: https://pravnapraksa.si/LITE/Kazalo.aspx?Src=zNblVXQY1zSI0YqaH4aXVo6XMfILfOITu9eY3K+IIoX8Jm+d4kCeVJehzZ8LA0XJKbmUPq88/T4=
Timestamp: 2019-08-23 02:12:19+00:00

Document:
Poslovne skrivnosti banke pod prevladujočim vplivom države
Neža Kompare, 20.12.2018
Neža Kompare, Pravna praksa, 49-50/2018NKBM je komercialna banka, ki bančne storitve opravlja predvsem na slovenskem bančnem trgu, pod prevladujočim vplivom osebe javnega prava pa je bila le začasno, in sicer v obdobju, ki se je začelo z njeno dokapitalizacijo in končalo s preoblikovanjem v zasebno delniško družbo 21. aprila 2016. Tokrat je Sodišče Evropske unije sprejelo predhodno odločitev v okviru spora slovenske banke proti Republiki Sloveniji zaradi odločbe, s katero je Informacijski pooblaščenec Republike Slovenije NKBM odredil, naj novinarki razkrije informacije o pogodbah, sklenjenih s svetovalnimi, odvetniškimi družbami in družbami, ki opravljajo intelektualne storitve. Katere informacije morajo razkriti kreditne institucije in investicijska podjetja?
Neža Kompare, 21.6.2018
Neža Kompare, Pravna praksa, 24-25/2018Pritožba kot pravica do pravnega sredstva je tako ustavna pravica kot tudi pravica, zagotovljena s številnimi mednarodnimi akti. Kljub temu da gre za absolutno pravico, je večkrat omejena z roki, v katerih se lahko vloži, ali z načinom vložitve. Prav v pritožbenih postopkih je pogosto zasledovano načelo pisnosti, kar pomeni, da je treba posameznim dejanjem dati neko pisno obliko. Ravno o vsebinskih in oblikovnih zahtevah reklamacije je v konkretnem primeru odločalo Sodišče Evropske unije. Predlog za sprejem predhodne odločbe je bil vložen v okviru spora med letalsko družbo Finnair Oyj in zavarovalnico Keskinäinen Vakuutusyhtiö Fennia glede odgovornosti omenjenega letalskega prevoznika za škodo zaradi izgube predmetov v oddani prtljagi.
Oglaševanje zobozdravstvenih storitev
Neža Kompare, 22.6.2017
Neža Kompare, Pravna praksa, 24-25/2017Oglaševanje zdravstvenih storitev je zaradi povezanosti pacientove potrebe po ponovni vzpostavitvi njegovega zdravja oziroma varovanja njegovega življenja ter visoke stopnje asimetrije informacij med ponudnikom in uporabnikom storitve nedvomno sui generis, ki zahteva posebno ureditev. Poleg tega pa je poglavitnega pomena tudi odnos zaupanja med pacientom in zdravnikom oziroma zobozdravnikom. Ker mora biti pacient prepričan, da nasvet ali priporočilo zdravnika temelji zgolj na varovanju njegovega zdravja, bi bil ta odnos zaupanja močno načet, če bi dopustili, da bi ponudniki zdravstvenih oziroma zobozdravstvenih storitev svoje storitve lahko oglaševali, saj bi bil tako prisoten tudi ekonomski interes.
Ocenjevanje skladnosti medicinskih pripomočkov
Neža Kompare, 12.1.2017
Neža Kompare, Pravna praksa, 1/2017Sterilne kirurške obveze so medicinski pripomočki, ki sodijo v razred I in morajo nositi oznako CE. S to oznako proizvajalci medicinskih pripomočkov izjavljajo, da je medicinski pripomoček skladen z nacionalnimi zakonodajnimi zahtevami in predpisi Evropske unije, ki urejajo medicinske pripomočke. V konkretnem primeru je Sodišče EU odločalo, ali mora vzporedni uvoznik takšnega medicinskega pripomočka, ki nosi oznako CE in za katerega je bil opravljen postopek ocenjevanja skladnosti, izvesti ponovno oceno, da se potrdi skladnost informacij, na podlagi katerih je mogoča njegova identifikacija in ki jih na nalepko tega pripomočka doda za njegovo dajanje na trg v državi članici uvoznici.
Neža Kompare, 16.6.2016
Neža Kompare, Pravna praksa, 24/2016Na Ministrstvu za zdravje je trenutno v pripravi nov predlog Zakona o omejevanju tobačnih in povezanih izdelkov, ki implementira Direktivo 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES. V tokratni sodbi je Sodišče EU presojalo veljavnost nekaterih določb zadevne direktive, katere namen je olajšati pravilno delovanje notranjega trga s tobačnimi in povezanimi izdelki, ob upoštevanju visoke ravni varovanja zdravja ljudi, zlasti mladih, in izpolnitev obveznosti Unije iz Okvirne konvencije Svetovne zdravstvene organizacije za nadzor nad tobakom (FCTC).
Povrnitev nepremoženjske škode
Neža Kompare, 11.2.2016
Neža Kompare, Pravna praksa, 6/2016V primeru prometne nesreče je njen storilec drugim udeležencem v prometni nesreči dolžan povrniti nastalo premoženjsko in nepremoženjsko škodo, tj. odškodnino za povzročene poškodbe. Ko je povzročitelj nesreče neznano vozilo, izplača odmerjeno odškodnino jamstveni sklad za žrtve prometnih nesreč, višina odškodnine pa se spreminja glede na posledice prometne nesreče. Ker pa taka škoda ni v vseh evropskih pravnih redih enako priznana, se pojavlja dilema glede uporabe materialnega prava. Sodišče je pred kratkim odločalo prav o tem. Katero pravo naj se torej uporabi v primeru mednarodnih zahtevkov za povrnitev nepremoženjske škode, nastale kot posledica prometne nesreče s smrtnim izidom, ki jo je povzročilo neznano vozilo?
Obvezno cepljenje otrok proti nalezljivim boleznim
Neža Kompare, 12.3.2015
Neža Kompare, Pravna praksa, 10/2015V zadnjem času se vse več staršev ne strinja več s sistemom preventivnega obveznega cepljenja otrok proti nalezljivim boleznim, kot ga poznamo v Sloveniji. Zahtevajo lastno in informirano odločanje. Prostovoljno cepljenje otrok je že uzakonjeno v številnih evropskih in tudi neevropskih državah. Ministrstvo za zdravje čaka nedvomno težka odločitev, saj absolutnega zmagovalca v razpravi med zagovorniki kolektivne imunosti prebivalstva, zagotovljene z obveznim cepljenjem, in zagovorniki pravice staršev do svobodnega odločanja o cepljenju otrok ni.
2018(4) 2017(5) 2016(2) 2015(7)
2. PRAVNA PODROČJA 5. GOSPODARSKE DEJAVNOSTI 7. NEGOSPODARSKE DEJAVNOSTI 9. DELOVNO PRAVO, ZDRAVSTVO, SOCIALNO VARSTVO 10. MEDNARODNO PRAVO
Kompare Neža

References: Sodišče 
 Sodišče 
sui generis
 Sodišče 
 Sodišče 
 Sodišče